In Dei nomine. Maiolus, Cluniensis cœnobii humilis abba, una cum assensu fratrum nostrorum, notum fieri volumus universis sanctæ Dei ecclesiæ fidelibus, tam presentibus quam etiam futuris, quod quidam noster fidelis, presbiter, nomine Adalbertus, nos postulando adiit quatinus quiddam ex rebus æcclesiæ nobis commissæ pertinens ei concederemus. Cujus petitionibus assentientes, concedimus ei ecclesiam quæ est consecrata in honore sancti Saturni, et est sita in pago Matisconensi, cum omnibus decimis sibi pertinentibus et oblationibus, sepulturam etiam et oblationes et cellarios, et quicquid ex ipsa ecclesia exierit, et hoc solummodo concedimus tempore vitæ suæ. Econtra autem donat supranominatus presbiter Adalbertus partibus sanctorum apostolorum Petri et Pauli quasdam res suæ proprietatis, id est curtilum unum cum vinea et mansione simul tenente, qui est in pago Matisconensi, in agro Ibgiacensi, in villa Virziacensi; terminat a mane et a medio die via publica et terra Rainfredi, a sero Amalberti, a cercio Ermenberti. Donat etiam in ipsa villa campos quatuor: primus campus terminatur a mane via publica, a medio die Leudbaldi, a sero via publica, a cercio Sancti Mammadi; secundus campus terminatur a mane via publica, a medio die Sancti Clementis, a sero Sancti Desiderii, a cercio similiter; tertius campus terminatur a mane terra Leudbaldi, a medio die Sancti Martini, a sero et a cercio Sancti Vincencii; quartus campus terminatur a mane terra Sancti Vincencii, a medio die reo volvente, a sero via vicinabilis, a cercio Sancti Martini. Infra istas terminationes, totum ad integrum donat predictus presbiter Adalbertus a die presenti, excepto medietatem vineæ quæ concluditur in terminio suprascripto, quam sibi reservat usufructuario; post finem vero vitæ suæ ad jam dictum locum in melius restaurata perveniat ipsa medietas absque ulla contradictione: et hoc ergo pacto facit ut ipsam vineam et ipsos campos in servitio fratrum operetur et laboret, sicuti aliquis homo externus. Si quis vero successorum nostrorum hanc cartam calumniare voluerit, nullatenus eorum conatus obtineat vigorem. Ut autem hæc carta firmior habeatur, eam manu nostra roboravimus et manibus fratrum nostrorum firmare jussimus. S. Atalberti, presbiteri, qui fierit et firmare rogavit. S. Rainfredi. S. Ingelerii. S. Grimaldi. S. Giroldi. S. Adalberti. S. Goolberti. S. Lanbaldi. S. Constabuli. S. Aveloni. S. Otberti. S. Bernuini. S. Bernardi. S. Johannis. S. Achini. S. Otbranni. Data per manum Rothardi, mense junio, anno XXVI Hlotharii regis.